**[Zápisnica č.1/2012 z](http://www.rochovce.sk/zapisnica-c-12012-z/)**

Posted on [**15. február 2012**](http://www.rochovce.sk/zapisnica-c-12012-z/) by [**Obec Rochovce**](http://www.rochovce.sk/author/rochovce/)

Zápisnica č.1/2012 z

z riadneho zasadnutia obecného  zastupiteľstva ,  ktoré  sa  uskutočnilo dňa 15.02.2012   o 17.00hod. v zasadacej miestnosti OcÚ Rochovce.

*Prítomní: podľa prezenčnej listiny*

*Ospravedlnení:0*

*Neospravedlnení: 0*

Program rokovania:

1, Otvorenie zasadnutia.

2, Schválenie programu rokovania OZ.

3, Určenie zapisovateľa a overovateľov zápisnice.

4, Kontrola uznesenia z predchádzajúceho zasadnutia OZ.

5. Prejednanie oznámenia o zanedbávaní povinnej školskej dochádzky  Zlatici Gažiovej.

6, Prejednanie dodávateľa spílenia stromu na miestnom cintoríne. / Návrh zmluvy /

7, Čerpanie rozpočtu za rok 2011 a schválenie záverečného účtu.

8, Prejednanie a schválenie návrhu rozpočtu na rok 2012 – 2014.

9, Prejednanie príspevku na organizačné zabezpečenie  spoločnej účasti  a propagácie miest, obcí a mikroregiónov na výstave cestovného ruchu : ITF Slovakiatour Bratislava   /19.- 22.01.2012 /

10,Prejednanie žiadosti Borislava Bubenčíka, Rochovce č. 100 o finančnú výpomoc od obce.

11,Prejednanie žiadosti Róberta Boldia, Rochovce č.33 o finančnú výpomoc od obce.

12,Prejednanie žiadosti ohľadne vyhradenia miesta pre  fajčiarov  pre pracovníkov na aktivačnej činnosti na zimné obdobie / Zdeněk Dulaj, Rochovce č.118  /.

13,Rôzne – diskusia.

14,Schválenie uznesenia.

15,Záver.

K prejednávanému programu:

ad.1. Zasadnutie obecného zastupiteľstva otvoril a viedol starosta obce Ing. Stanislav Levrinc.

ad.2. Obecné zastupiteľstvo schvaľuje program rokovania obecného zastupiteľstva.

Hlasovanie : ZA – 5,  PROTI – 0,  ZDRŽALI SA – 0.

ad.3. Zapisovateľ zápisnice je Jozefína Levrincová.

Overovatelia zápisnice sú Milan Lipták a Alexander Faško.

Hlasovanie : ZA – 5,  PROTI – 0,  ZDRŽALI SA – 0.

ad.4. Bola vykonaná kontrola uznesenia z predchádzajúceho zasadnutia obecného zastupiteľstva. Uznesenie splnené.

Hlasovanie : ZA – 5,  PROTI – 0,  ZDRŽALI SA – 0.

ad.5. Obecné zastupiteľstvo berie na vedomie oznámenie o zanedbávaní povinnej školskej dochádzky Zlatici Gažiovej, Rochovce č.41, nakoľko jej otec bol hospitalizovaný v NsP  Rožňava prejednalo túto záležitosť s matkou Zlaticou  Gažiovou, ktorá prisľúbila nápravu. Obec na základe vypočutia matky s možnosťou nápravy dáva pokarhanie.

Hlasovanie : ZA – 5,  PROTI – 0,  ZDRŽALI SA – 0.

ad.6. Obecné zastupiteľstvo schvaľuje zmluvu o dielo č.1/2/2012 na výrub stromu nachádzajúceho  sa na miestnom cintoríne na pozemku registra „C“, parc.č. KN 35 – zastavané plochy  a nádvoria v katastrálnom území Rochovce v 1. stupni územnej ochrany prírody a krajiny

– 1 ks smrek obyčajný (Picea abies) s obvodom kmeňa 215 cm meraným vo výške 130 cm nad  zemou, s firmou Mikuláš Zubko – TESKI , Mierova 29, 048 01  Rožňava,IČO : 33002746  DIČ : 1020676833 za cenu 180,-Eur.

 Hlasovanie : ZA – 5,  PROTI – 0,  ZDRŽALI SA – 0.

ad.7.  Obecné zastupiteľstvo schvaľuje čerpanie rozpočtu za rok 2011 bez výhrad a schválenie záverečného účtu – uvedené v prílohách.

Záverečný účet ku dňu 31.12.2012 je nasledovný:

OTP banka, a.s.                           …………………………. 2513,08 Eur

OTP banka, a.s. pridružený účet .………………………..     23,21 Eur

VÚB banka, a.s.                           ………………………..   260,61 Eur

——————————————————————————–

SPOLU v banke                      …………………………. 2.796,90 Eur

Pokladňa                                  ………………………….        0,97 Eur

——————————————————————————–

SPOLU                                     ………………………….. 2.797,87 Eur

Hlasovanie : ZA – 5,  PROTI – 0,  ZDRŽALI SA – 0.

ad.8. Obecné zastupiteľstvo schvaľuje vyrovnaný rozpočet obce Rochovce na rok 2012 – 2014  uvedený v prílohe.

Hlasovanie : ZA – 5,  PROTI – 0,  ZDRŽALI SA – 0.

ad.9. Obecné zastupiteľstvo zamieta príspevok na organizačné zabezpečenie  spoločnej účasti  a  propagácie miest, obcí a mikroregiónov na výstave cestovného ruchu : ITF Slovakiatour Bratislava / 19.- 22.01.2012 / z dôvodu nepropagovania Mikroregionu Štítnicka dolina ani samotnej obce Rochovce – nezúčastnili sa ho starostovia obcí z mikroregiónu okrem predsedu.

Hlasovanie : ZA – 5,  PROTI – 0,  ZDRŽALI SA – 0.

ad.10.Obecné zastupiteľstvo zamieta  žiadosť Borislava Bubenčíka, Rochovce č. 100 o finančnú výpomoc od obce, nakoľko menovaný má dlhodobo pozdĺžnosti  voči obci /neuhradené  poplatky za smeti / a obec v rozpočte vyčlenila finančné prostriedky na výpomoc v prípad  krízovej  situácie ako je povodeň, požiar a iné mimoriadne udalosti.

Hlasovanie : ZA – 5,  PROTI – 0,  ZDRŽALI SA – 0.

ad.11.Obecné zastupiteľstvo zamieta  žiadosť Róberta Boldia, Rochovce č. 33 o finančnú výpomoc od obce, nakoľko obec v rozpočte vyčlenila finančné prostriedky na výpomoc v prípade krízovej situácie ako je povodeň, požiar a iné mimoriadne udalosti.

Hlasovanie : ZA – 5,  PROTI – 0,  ZDRŽALI SA – 0.

ad.12.Obecné zastupiteľstvo  zamieta  žiadosť ohľadne vyhradenia miesta pre  fajčiarov  pre  pracovníkov na aktivačnej činnosti na zimné obdobie podanú Zdenkom Dulajom, nakoľko aktivačné práce nie je pracovný pomer a pracovníci na aktivačnej činnosti nie sú obmedzovaní s fajčením v obci, okrem priestorov budovy Obecného úradu a sály kultúrneho domu, čo je v zmysle zákona o ochrane nefajčiarov. Pracovníci na aktivačnej činnosti nepracujú nepretržitý 8 hodinový prac čas v uzavretej miestnosti a nie sú v pracovnom pomere.

Hlasovanie : ZA – 5,  PROTI – 0,  ZDRŽALI SA – 0

ad.13.  Rôzne:

A.Obecné zastupiteľstvo schvaľuje žiadosť od LPPS v Rochovciach o poskytnutie sály na ples  zdarma, nakoľko LPPS Rochovce poskytuje palivové drevo pre obec zdarma.

Hlasovanie : ZA – 5,  PROTI – 0,  ZDRŽALI SA – 0.

B.Obecné zastupiteľstvo schvaľuje zhotovenie  a  prerobenie web stránky www.rochovce.sk  firmou ISOMI zadarmo. Rovnako poskytovanie webhostingu na prevádzku stránky. Fakturované obci bude len za doménu [rochovce.sk](http://rochovce.sk/), ktorú máme cez ISOMI registrovanú v SK-NIC. / starý  systém našej webstránky od roku 2001 sa už nepoužíva /.

Hlasovanie : ZA – 5,  PROTI – 0,  ZDRŽALI SA – 0.

C.Obecné zastupiteľstvo schvaľuje zrušenie účtu vo VUB a.s. Rožňava spolu s kapitálovým  akciovým účtom, nakoľko obec má otvorený účet v OTP banke a.s., ktorá nám poskytla úver na rekonštrukciu miestnych komunikácií financovanú z EU. VÚB  a.s. neposkytla úver obciam do 500 obyvateľov.

Hlasovanie : ZA – 5,  PROTI – 0,  ZDRŽALI SA – 0.

D.Obecné zastupiteľstvo schvaľuje školenie preventivárov požiarnej ochrany obce a vykonanie preventívnej prehliadky komínov v obci.

Hlasovanie : ZA – 5,  PROTI – 0,  ZDRŽALI SA – 0.

E. Obecné zastupiteľstvo doporučuje starostovi obce oznámiť ŽSR ohľadne poškodzovania budovy zastávky na železničnej stanici v Rochovciach.

ad.14. Obecné zastupiteľstvo schvaľuje Uznesenie č. 1/2012.

Hlasovanie : ZA – 5,  PROTI – 0,  ZDRŽALI SA – 0.

ad.15. Na záver starosta obce poďakoval prítomným za účasť a ukončil zasadanie.

Ing. Stanislav Levrinc

starosta obce